tomron87/hebrew-wikipedia-sentences-corpus huggingface dataset:
אני מצפה שניקולט וליז [גיליס] באמת ישתעשעו עם המצב הזה של אם ובת, ואני חושב שזה יוסיף קצת תוכן לסדרה."
האתר "Rotten Tomatoes" דיווח על מדרוג סופי של 53%, עם מדרוג ממוצע של 6.9/10, על בסיס 40 ביקורות.
הקונצנזוס של האתר כתב על הסדרה ש" התחייה של 'שושלת' שומרת דיו על הזוהר של המקורית, על מנת להציע אשמת הנאה מהזוהר של העונה הראשונה, אפילו אם היא לא תצליח לשחזר את הקסם של המקורית".
האתר "Metacritic", שמשתמש בשקלול הממוצע, נתן לסדרה את הציון 52 מתוך 100, על בסיס 17 ביקורות, דבר המציין "ביקורות מעורבות או ממוצעות".
Online" קרא לפרק הפיילוט "סבוני ומהנה", והוסיף שהסדרה היא "יורשת ראויה לסדרה המקורית בהתאם לאחת שיודעת ו-The O.C.
של ג'וש שוורץ וסטפני סאבאג'".
האתר "אדוויק" כינה את פיילוט "נחות יותר מאחת שיודעת ושושלת המקורית", אך ציינה שהשידור שלה במקביל לריברדייל יכול לספק לקהל תחושת הנאה כתוצאה מהנאה כפולה ברצף.
Online" קראה לקלי "הכוכבת הפורצת של העונה", ואילו את גיליס היא כינתה "לוהטת על עקבי הלובוטין שלה".
שנה פרס קטגוריה מועמד/ים תוצאה 2018 פרס דוריאן סדרת הטלוויזיה הקאמפית של השנה "שושלת"
שושלות היא סדרת-טבע תיעודית שהופקה על ידי ה-BBC.
הסדרה עוסקת בחמישה מינים פגיעים או המצויים בסכנת הכחדה החיים באוכלוסיות מתמשכות, דהיינו הפרט חי בקבוצה שקיומה ארוך יותר מחיי הפרט: שימפנזה, פינגווין קיסרי, אריה, זאב טלוא וטיגריס וסוריקטה.
הסדרה שודרה לראשונה בבריטניה בנובמבר 2018 והיא מלווה בהסבריו של דייוויד אטנבורו.
העונה השנייה חודשה ב-2022 והיא מציגה פרטים של: פומה, פיל אפריקני, ברדלס, צבוע מנומר ומקוק ברברי.
כל פרק בסדרה עוקב אחר פרט של מין מסוים, ומתאר את מאבקו לשרוד ולהקים משפחה, בין אם מדובר בפרט שחי בלהקה או בפרט בעל טריטוריה עצומה.
שימפנזה: הפרק מתרחש בסנגל, ועוקב אחר שימפנזה זכר ששמו "דייוויד", שהוא זכר האלפא של הלהקה שלו כבר שלוש שנים, תקופת השלטון הארוכה ביותר של זכר שימפנזה.
אבל מעמדו כמנהיג עומד ליפול, כשזכרים אחרים מבקשים את כתרו של דייוויד.
יחד עם בעל בריתו "קיי-אל", מצליח דייוויד להפיל יריב בשם "ג'ומקין", אך יריב אחר בשם "לות'ור" מצליח לפצוע קשות את דייוויד והופך למנהיג הזמני של הלהקה.
לאחר שהחלים מפצעיו, חוזר דייוויד ללהקה שלו ומצליח להדיח את לות'ור ממעמדו כזכר האלפא, בסוף הפרק נולד לדייוויד גור חדש, סימן שהשושלת עוד תמשיך להתקיים, ושאולי אחד מבניו יהפוך אף הוא לזכר האלפא של הלהקה.
פינגווין קיסרי: הפרק עוקב אחר סיפור ההישרדות וחייהם של פינגווינים קיסריים ליד מפרץ אטקה שבאנטארקטיקה.
הוא מתחיל בסתיו, בזמן שהפינגווינים חוזרים לאתר הרבייה המסורתי שלהם, ולאחר שהזדווגו, הזכרים דוגרים על ביציהם בזמן שהנקבות חוזרות אל הים, בטרם תחילת החורף.
הפינגווינים הזכרים מצטופפים יחדיו להתחממות, במהלך ארבעת חודשי החורף החשוכים בלי שמש, אבל במהלכו חלק מהזכרים קופחים את חייהם.
רק כשהשמש חוזרת בתחילת האביב, הביצים בוקעות, והנקבות מתאחדות עם בני זוגן ורואות את אפרוחיהם בפעם הראשונה.
לקראת סוף הקיץ, האפרוחים מתחילים להחליף מנוצותיהם לנוצות הבוגרים, ומוכנים לעבור את התלאות שעברו הוריהם.
אריה: הפרק עוקב אחר סיפור שנמשך שנתיים של להקת אריות הביצה במסאי מארה שבקניה תחת הנהגתה של לביאה בשם "צ'ארם" ובת דודתה "סיינה", במקומם של הזכרים שהנהיגו את להקתן לאחר שעזבו אותה.
צ'ארם נאבקת להגן על חבריה הנותרים של הלהקה (בנה הבכור "טאטו", בתה הבכורה "יאיא", בן דודם "רד" וארבעת גוריה הצעירים) ויחד הם משגשגים בנדידת הגנו השנתית, והיא מגנה על הלהקה מפני כל מיני איומים כמו הרעלה מכוונת של השבטים המקומיים, שמהם נהרגים סיינה ובנה הצעיר של צ'ארם.
בהמשך הפרק, טאטו ורד, שהגיעו לגיל בגרותם, עוזבים את הלהקה כדי למצוא לעצמם להקה משלהם, וכעבור זמן מה, מופיעים בשטח הלהקה שני זכרים חדשים שבאו להשתלט על הלהקה,מה שמוביל לשלוש הגורות הצעירות של צ'ארם לעזוב את הלהקה, למען ביטחונן.
אחד הזכרים מזדווג עם צ'ארם, וארבעה חודשים לאחר מכן, נולדים לה שני גורים חדשים.
יאיא, לאחר שהזכר השני הזדווג איתה, נושאת בבטנה את גוריה הראשונים, שהם גם יהיו נכדיה הראשונים של צ'ארם אימה.
זאב טלוא: הפרק מתרחש בפארק הלאומי בריכות מאנה שבזימבבואה, ועוקב אחר שתי להקות של זאבים טלואים - הלהקה הראשונה היא בהנהגתה של נקבה בשם "טייט", והלהקה השנייה שבהנהגתה של בתה של טייט "בלקטיפ" ("בלאק-טיפ") גדולה בהרבה משל אמה.
להקתה של טייט מגורשת מהטריטוריה שלה על ידי הלהקה של בלקטיפ, על מנת שתוכל להגדיל את משפחתה הכוללת 32 זאבים.
הטריטוריה שלהן הצטמצמה גם במהלך חייה של טייט בגלל התרחבות השטחים של בני האדם, האריות והצבועים.
טייט מובילה את משפחתה לשטח של להקת האריות בעיצומה של הבצורת.
במהלך זמן, לשתי הלהקות נולדו גורים רבים וטייט מצליחה לשרוד עם להקתה בתוך שטח להקת האריות וגם מצליחה לדאוג להחלמת בתה ששברה את רגלה.
לאחר שנמצא סימן מריחה בשטח המקורי, הלהקה של בלקטיפ רודפת אחריהן שמונה חודשים במטרה לגרש אותה כליל מהשמורה.
המרדף של בלקטיפ אחר טייט, שמתבצע בלב שטח שאינו מוכר לבלקטיפ, עולה לה במחיר כבד: גור שנטרף בידי להקת צבועים במהלך ציד לילי שלהם וחבר בוגר שנטרף בידי תנינים.
לאחר תקרית זו בלקטיפ מסיימת את המרדף אחר אמה ונסוגה עם להקתה לטריטוריה המקורית שלהם.
גם טייט בוחרת לנטוש את שטח האריות ולשוב לטריטוריה המקורית, אך לפני שלהקתה חוזרת לטריטוריה שלה, גילה של טייט הכריע אותה, והיא ובן זוגה נהרגים בידי האריות בתוך הטריטוריה שלהם.
הלהקה של טייט נתקלת בחבורת זכרים רווקים בדרך בחזרה לשטחה ובתה של טייט, תמי, הופכת למנהיגה החדשה של הלהקה.
נולדים לה שבעה גורים והזכרים עם הגורים מביאים את הלהקה לכוח משמעותי של 23 חברים.
לאחר שהיא ולהקתה חזרו לטריטוריה המקורית שלהם, גם בלקטיפ מעמידה את הדור הבא, כשנולדים לה 10 גורים, ובכך תורמת גם היא את חלקה להמשך השושלת של אמה - טייט.
שושלת טייט מסתכמת בשלב זה ב-280 פרטים מתוך 6,000 זאבים טלואים ברחבי העולם.
טיגריס: הפרק האחרון מתרחש בפארק הלאומי בנדהאווגרה שבהודו, ועוסק בנקבת טיגריס בנגלי ששמה "ראג'-ברה", המגדלת את ארבעת גוריה, בהם בתה הצעירה "ביבה", במשך שנתיים עד לגיל הבגרות, בעודה נאבקת בטיגריסים אחרים ומנסה לצוד למען גוריה שבמאורה, וכן נלחמת בגלי חום ובבצורת.
מאחר שהיא צעירה מבין אחיה, ביבה תמיד זוכה אחרונה בשאריות.
במרחק 20 ק"מ מהמאורה של ראג'-ברה, בתה הבוגרת "סולו" מנסה להשיג יותר שטחים בגלל המחסור במרחב המחיה, אך נסוגה מתחרות עם אמה.
אבי הגורים כמעט שאינו פוגש בהם, אך שיטוטו בשטח מאבטח את הטריטוריה שלהם מפני זכרים אחרים.
כאשר הגורים בני שנה, הם מתרגלים זה על זה את מיומנויות הציד.
גשמי המונסון חוזרים, ומאפשרים לבעלי החיים בשמורה להתפרס, ובכך מקשים על הציד של משפחת הטיגריסים.
ראג'-ברה נפצעה; עובדה שמסכנת את גוריה שעלולים למות ברעב אם לא תספק להם מזון.
ביבה, הזוכה אחרונה בארוחות, בוחרת לנדוד על מנת למצוא שטחים חדשים, ועוזבת את המאורה מוקדם מהצפוי; שוב לא תראה עוד את אמה ואחיה.
ראג'-ברה, בניסיון להגדיל את אפשרויות המזון לנוכח גוריה הגדלים, פתחה בצעד חריג ויצאה מגבולות השמורה.
היא חדרה לגבולות כפר מיושב, נלכדה בידי אנשי השמורה שהצילו אותה ושחררו אותה בשמורה הטבעית שלה, עם גוריה.
היא הצליחה לגדל ארבעה גורים בוגרים, פי שניים משיעור ההישרדות הממוצע של הטיגריסים.
שושטופלווה (בהונגרית: Sóstófalva) הוא כפר קטן במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה, גם אוכלוסיית שושטופלווה קטנה משמעותית בעשרות השנים האחרונות, מ-305 תושבים בשנת 2003 עד 210 תושבים בשנת 2018 (ירידה של כ-31%).
שושלת היא אופרת סבון אמריקאית המבוססת על אופרת סבון באותו השם ששודרה בשנות ה-80.
העונה הראשונה מציגה את דמויותיהם של פאלון קרינגטון (אליזבת גיליס), בלייק קרינגטון (גראנט שואו) וארוסתו, קריסטל פלורס (נטלי קלי), ג'ף קולבי (סאם אדגוק), סאמי ג'ו (רפאל דה לה פואנטה), סטיבן קרינגטון (ג'יימס מק'יי), רב המשרתים ג'וזף אנדרס (אלן דייל) ואת נהגם הפרטי של משפחת קרינגטון, מייקל קולהיין (רוברט כריסטופר ריילי).
בהמשך העונה, מוצגת דמותה של אשתו לשעבר של בלייק, אלקסיס קרינגטון (ניקולט שרידן), אמם המנוכרת של סטיבן ופאלון.
העונה השנייה מציגה את דמויותיהם של קריסטל ג'נינגס (אנה ברנדה קונטררס), בתו של ג'וזף, קירבי אנדרס (מדיסון בראון), ואת אדם קרינגטון (סאם אנדרווד), בנם הבכור של בלייק ואלקסיס שנחטף בינקותו.
סמית קורי רקס משני מייקל פטריק ליין טד דינארד משני ארנטיה ווקר לאולה קולהיין משני דריל בוקר ג'יימס קולהיין משני לואיס פרננדז אלחנדרו סילבה משני ביל סמיטרוביץ' תומאס קרינגטון משני חכים קיאה-קזים ססיל קולבי משני קלי רתרפורד מליסה דניאלס משניאורח ג'יי.
קאסיה ריק מוראלס משני בראט אטונלו האנק סאליבן משני קתרין לנאסה איידה סטון משני
יורשת האימפריה המשפחתית "קרינגטון אטלנטיק", שאינה מרוצה מאירוסיו של אביה, בלייק, לקריסטל פלורס, וזועמת לאחר שבלייק נותן לקריסטל את הקידום לו ייחלה לעצמה.
משכך, פאלון ממנפת את עצמה כיריבתו העסקית של אביה, עם גיבוייו של אויבה של אביה, ג'ף קולבי.
בהיותה אדישה למשיכתו של ג'ף אליה, פאלון מנהלת קשר מיני עם הנהג המשפחתי, מייקל קולהיין.
ראש מחלקת יחסי הציבור של "קרינגטון אטלנטיק", שמתארסת ולאחר מכן מתחתנת עם בלייק ובכך מציבה את עצמה על הכוונת של בתו, פאלון.
קריסטל היא המאהבת לשעבר של מתיו בלייזדייל שנהרג לאחר התפוצצות חשודה באתר הקידוח של קרינגטון.
בהמשך, קריסטל - שמתגלה ששמה האמיתי הוא סיליה מאצ'דו - מנסה גם להסתיר פרטים מסוימים על עברה מבלייק, אך הגעתו של אחיינה, סאם ג'ונס, מקשה עליה.
נורתה למוות בסוף העונה הראשונה על ידי קלאודיה בלייזדייל
ראש האימפריה "אטלנטיק קרינגטון" שנישא למנהלת יחסי הציבור שלו, קריסטל פלורס, שמעמידה את משפחתו במרכז שערורייה כאשר מאהבה לשעבר של קריסטל, מתיו בלייזדייל, נהרג בפיצוץ חשוד באחד מאתרי הקידוח שלו.
בנוסף, לבלייק יש מערכת יחסים מסובכת עם בנו, סטיבן, שמתנגד לפוליטיקה הקפיטליסטית ולטקטיקה העסקית שלו.
בנו הליברלי וההומוסקסואל של בלייק שמקדיש את עצמו לגורמים סביבתיים והומניטריים, שמנוגדים לעיתים קרובות לאינטרסים העסקיים של אביו.
סטיבן מתחיל לנהל רומן עם סאם, ובהמשך מגלה שהוא למעשה אחיינה של קריסטל.
בהמשך, סטיבן מגלה שאביו הביולוגי הוא ג'וזף אנדרס ולא בלייק.
נהגו הפרטי של בלייק, אהובה של פאלון ויד ימינה הבלתי רשמי; רק לאחר שהם נפרדים, פאלון מבינה שהיא באמת אוהבת אותו והשניים חוזרים להיות זוג.
חברה לשעבר לספסל הלימודים של פאלון, ועובדו לשעבר של בלייק.
לאחר שבית המשפט קבע שהתוכנה עליה עבד שייכת למעשה לג'ף, בלייק מעולם לא סלח לו על "הבגידה" הזאת.
ג'ף מסכים לממן את העסק החדש של פאלון על מנת להיות קרוב אליה, אך סובל מחוסר יכולתה לראות את ערכו כשותף וכשווה לה.
בהמשך, ג'ף מגלה שאמו, מילי קוקס (דומיניק דוורו), היא למעשה אחותו למחצה של בלייק קרינגטון, מה שהופך אותו לבן קרינגטון באופן לא רשמי.
סמואל ג'וזיה "סאמי ג'ו" ג'ונס
אחיינה האופטימיסטי של קריסטל, שהופך לבן זוגו של סטיבן.
נוכחותו של סאם באחוזת קרינגטון מפחידה את קריסטל ומקשה עליה, וזאת מכיוון שהוא מכיר את עברה המפוקפק.
בהמשך, סאם מתיידד עם אנדרס ונהיה לבן לווייתו הקרוב.
רב המשרתים המגונן של אחוזת קרינגטון, שמאוים מנוכחותה של קריסטל בתור הגבירה החדשה של האחוזה, וכמו כן, מנוכחותו של אחיינה, סאם.
גרושתו של בלייק ואמם המנוכרת של סטיבן ופאלון, שמופיעה שוב לאחר היעדרות ארוכת שנים בהלווייתו של תומאס קרינגטון, ובהמשך הופכת לאויבתה של בתה, פאלון.
האישה ממנה סיליה מצ'אדו קיבלה את זהותה כקריסטל.
קריסטל באה אטלנטה על מנת להציע את תנחומיה לבלייק, ובמהרה השניים מתאהבים ואף מתארסים.
בתו המרוחקת של אנדרס שמגיעה לאחוזת קרינגטון לאחר שהוזמנה על ידי סאם לחתונתו עם סטיבן.
לאחר הגעתה, אנדרס משתדל לשמור על קירבי מרוחקת מבני משפחת קרינגטון, לאור אורח חייה הפראי וחוסר אמונו בה.
בנם הבכור של בלייק ואלקסיס, שנחטף בינקותו.
לאחר ששיטה בסטיבן בפריז בשם הבדוי "ד"ר מייק האריסון", אדם מגיע לאטלנטה לחפש את החיים ואת המשפחה שנמנעו ממנו.
דמותו של ליאם רידלי מופיעה לראשונה כשפאלון מסדרת אותו כדייט עבור סאם לחתונתה המזויפת עם ג'ף, מה שגרם לסטיבן לקנא.
בפני סאם, ליאם מודה שהוא לא הומו, ומעודד אותו לחזר אחרי סטיבן.
עם תום הטקס, פאלון מודיעה לג'ף שנישואיהם אינם חוקיים מאז שהיא פגשה ונישאה לליאם בלילה הקודם בבית העירייה.
אף על פי שביטול הנישואים שלהם נמצא בהליכים, ליאם מסכים להשתתף בהלוויה של סבה של פאלון, תומאס קרינגטון.
לאחר מכן, ליאם עוזר לפאלון לנסות לרמות את אמה, אלקסיס, ליאם והשניים מתנשקים.
אלקסיס מגלה לפאלון שליאם הוא למעשה עיתונאי בשם ג'ק לואדן שמתעד חיי משפלה עשירה ומקבל על כך תשלום של 6 מיליון דולר, מה שגורם לפאלון הזועמת לזרוק אותו בשל המחשבה כי הוא כותב על משפחתה.
בתגובה, ליאם מעניק לאלקסיס את כתב היד שלו - שמספר למעשה על משפחתו שלו - על מנת שתמסור אותו לפאלון, אבל היא שורפת אותו במקום.
בסיום העונה, ליאם מופיע בחתונתם של סטיבן וסאם, ומגלה לפאלון שהוא מאוהב בה.
או אז, הוא מגלה לה כי כתב היד שלו עסק למעשה במשפחתו העשירה, משפחת ואן קירק מניו יורק, ופאלון מתעמתת עם אלקסיס.
בעונה השנייה, פאלון מנהלת משא ומתן למכירת "קרינגטון אטלנטיק" לדודו של ליאם, מקס ואן קירק, אך לצורך כך היא נאלצת להעמיד פנים שהיא עדיין נשואה לליאם.
כשהיא חושדת שמייקל בוגד בה, פאלון כמעט שוכבת עם ליאם.
ליאם מציב בפני פאלון אולטימטום, ובסופו של דבר היא בוחרת ביחסיה עם מייקל על פני ליאם.
עם זאת, בהמשך, פאלון ומייקל פונים לליאם בבקשת עזרה בגישה לקבצים של ואן קירק, שהם מקווים שיוכיחו שמקס עמד מאחורי הברחת הסמים ויוציאו את מייקל מהכלא.
אף על פי שהוא מסרב בהתחלה, ליאם מסכים לעזור.
אחרי שפאלון נפרדת ממייקל מכיוון שהיא אינה מרגישה שהיא יכולה לסמוך עליו, היא מבקרת את ליאם, אך מגלה אישה אחרת בדירתו.
בתגובה, פאלון לוקחת לטיול בנות את מוניקה, קריסטל, קירבי וסאם במטרה לרגל אחרי ליאם, אשר נמצא באותו אתר הסקי באיידהו עם חברתו החדשה, אשלי; ושם פאלון מבקשת מליאם הזדמנות נוספת והלה מסרב לה.
לאחר שליאם מגלה שפאלון וחברותיה התעללו באשלי, הוא זועם ואומר לה שהוא לא מעוניין לראות אותה שוב.
עם זאת, פאלון קונה את חברת ההוצאה לאור שאחראית להפצת הרומן החדש של ליאם, מתוך כוונה להרוס את הספר, עד שהיא קוראת אותו, ונרגשת לגלות שהוא מבוסס על מערכת היחסים שלהם.
ליאם ופאלון מתפייסים וחוזרים לנהל קשר רומנטי.
בסיום העונה, פאלון מציעה לליאם נישואין עם הטבעת המשפחתית שלו, שבטעות נופלת אל מעמקי האגם, אך אדם תוקף אותו ללא ידיעתה ובערפול חושים, הוא מועד אל הבריכה שבאחוזה ומאבד את הזיכרון.
כשפאלון מגלה זאת היא מנסה לגרום לו להיזכר בה בכל דרך אפשרית ולבסוף הוא נזכר בה והם חוזרים להיות ביחד.
חשב שהוא אבא לקויות אך בסוף מתברר שקונטר הוא אחיו מרומן של אבא שלו עם חברתו מייי התיכון.
אמם של ג'ף ומוניקה קולבי ואחותו למחצה של בלייק, שנולדה בשם מילי קוקס כתוצאה מרומן של תומאס קרינגטון.
עזבה את ילדיה ומשפחתה לטובת קריירה בניו יורק לפני אירועי הסדרה, אך שבה באמצע העונה השנייה במטרה לדרוש מבלייק את המימון שהבטיח לה.
מהנדס השטח של בלייק בחברת "אטלנטיק קרינגטון" ומאהבה לשעבר של קריסטל, שנפצע ולאחר מכן מת בפיצוץ באתר הקידוח במהלך הפרויקט האחרון שלו עבור בלייק לפני התפטרותו.
לאחר מכן, אלמנתו, קלאודיה, מאשימה את בלייק במותו.
ההתפוצצות נקבעת כחבלה, וכתוצאה מכך משפחת קרינגטון פועלת על מנת להסתיר את הקשר של קריסטל למתיו.
ידידו של מתיו, וילי סנטיאגו, מספר לקריסטל כי לפני מותו, מתיו דחה את הצעתו של בלייק לעבור לעבוד עבורו בסין.
במקביל, פאלון מדליפה את קלטת הסקס שלו ושל קריסטל.
לאחר שהיא מאיימת על משפחת קרינגטון באיומי אקדח, קלאודיה מודה בכך שתכננה את הפיצוץ שהרג את מתיו, אם כי גרמה למותו בשוגג.
קלאודיה נעצרת, ובעזרתו של מפקד המשטרה סטנספילד, בלייק שולח את קלאודיה לבית הבראה ובמקום לכלא, שם מתגלה לכאורה שמתיו לא מת בעודו מבקר את קלאודיה בבית ההבראה ומשכנע אותה לנקום במשפחת קרינגטון.
מתיו עוזר לקלאודיה להימלט מבית ההבראה והם חודרים לאחוזה, שם קלאודיה מתעמתת עם קריסטל בעזרת אקדח.
מתיו פוסע ביניהן בזמן שקלאודיה יורה, ואו אז מתגלה שמתיו היה יציר דמיונה, וקריסטל נפצעת אנושות.
אמרה על עיצובו המחודש של הדמות:
אשתו המעורערת בנפשה של מתיו, המתאוששת מפציעה בראשה, שהותירה אותה ללא זיכרון.
כשהיא מוטרדת ממותו החשוד של מתיו, היא מאשימה את בלייק בהריגתו.
אחותו של ג'ף וחברתה הטובה ביותר של פאלון.
לאחר שפאלון נפרדה מייקל ורבה עם מוניקה, מוניקה מאשימה אותה באנוכיות ומתחילה מערכת יחסים רומנטית אך קצרה עם מייקל.
בהמשך, מוניקה וג'ף מגלם שסבתם הייתה מאהבתו הסודית של תומאס קרינגטון, מה שבעצם אומר שאמם, מילי קוקס, היא בתו של תומאס ואחותו למחצה של בלייק.
השניים מבינים שכנכדיו של תומאס, הם זכאים לחלק ממניותיו ב"קרינגטון אטלנטיק", ומנצלים זאת על מנת לכפות על בלייק למכור את החברה.
בעונה השנייה, מוניקה שוכר באי רצון מובהק את קירבי לעזור לה לפתוח את מועדון קולבי.
בהמשך, מיזם עסקי חדש של פאלון ומוניקה מאיים על הקשר הסודי של ג'ף ומייקל לאיידה.
לאחר מכן, ג'ף מזמין את אמו לאטלנטה לפגישה מחודשת, אך מוניקה, שעדיין זועמת על אמם שנטשה אותם, מתקשרת לדומיניק ומונעת ממנה להגיע לאטלנטה, וג'ף נותר מאוכזב כשהיא לא מגיעה, או אפילו מתקשרת.
עובד בחברת "אטלנטיק קרינגטון" וחברו הטוב של מתיו בלייזדייל, כאשר מתיו נהרג לאחר התפוצצות חשודה באתר הקידוח בהם עבדו.
הוא מתעמת עם קריסטל בשכרותו על הקשר שלה עם מתיו, והיא מפטרת אותו בפומבי במטרה להסיח את העיתונות מן הבעיות של בני קרינגטון.
בהמשך, וילי יוצר קשר עם סטיבן, שמגיע לפגוש אותו אך מוצא את גופתו לאחר שהתאבד לכאורה.
מאוחר יותר, סטנספילד מוצא מכתב התאבדות שבו וילי מודה בגרימת הפיצוץ שהרג את מתיו.
הלכה למעשה מתברר בסוף שקלאודיה היא זו שהייתה אחראית על הפיצוץ.
לדברי פטריק, וילי הוא גרסה מתוקנת של וולטר לנקרשים, חברו הטוב של מתיו ומתנגד נחרץ של בלייק בסדרה המקורית.
קפטן משטרת אטלנטה וחברו הוותיק של בלייק.
לאחר מותו של מתיו, הוא לוקח את הטלפון של מתיו מחדר הראיות ומביא אותו לבלייק.
סטיבן משתמש בעובדה הזו על מנת לכפות על סטנספילד לנקות אותו מחשד למותו של מתיו.
בעקבות התאבדותו של וילי, סטנספילד מראה לבני קרינגטון את מכתב ההתאבדות מכל חשד.
בהמשך, סטנספילד מאיים על בלייק כשסטיבן מנתק את המימון הבלתי חוקי שלו.
לאחר שהוא מקבל תשלום 5 מיליון דולר מג'ף, סטנספילד פורש, עוזב את העיר ומוחלף על ידי בת דודתו של ג'ף.
שני הוריו של סאם, איריס מצ'אדו ואלחנדרו ראייה, נראים לראשונה במהלך פלאשבק מעברה של קריסטל.
לאחר שגנבו כסף, איריס וקריסטל מתכננות לברוח מוונצואלה.
קריסטל מגיעה לנקודת המפגש שלהן, אך נאלצת לעזוב לבד כאשר איריס לא מופיעה.
בהווה, קריסטל לומדת מסאם שאיריס שוב צריכה כסף, אך יודעת שהיא לא תוכל להשיג כסף ללא ידיעתו של אנדרס.
בהמשך, פלאשבק נוסף חושף שבן זוגה המתעלל של איריס, אלחנדרו ראייה, אביו של סם, היה אחראי להפלה שקריסטל עברה, והצורך שלה בטיפול רפואי דחף את האחיות לגנוב את הכסף מהמעסיקים הפליליים של איריס.
בהווה, בלייק מביא את איריס לאטלנטה לתקופת החגים.
כשקריסטל מגלה שאיריס היא זו שעמדה מאחורי סחיטתה והיא מתעמתת עם אחותה, מה שגורם לה להתוודות בפני סאם שהיא הרגה את אביו כדי להגן על איריס.
לאחר מכן, בלייק סוגר עסקה עם שותף עסקי, דייגו קלסטאדה, שמתגלה למעשה כאלחנדרו.
אלחנדרו חושף את עצמו בפני קריסטל, ומאיים לחשוף את פשעיו של אביו של בלייק אם לא תעזור לו לסגור עסקה עם "אטלנטיק קרינגטון".
קריסטל ובני קרינגטון - בעזרתו של סאם - מרמים את הזוג.
לאחר מכן, איריס מססמת וחוטפת את פאלון.
קריסטל מספקת לזוג את הכופר, אך נלקחת בעמצנ כבת ערובה.
בסופו של דבר היא משכנעת את איריס שאלחנדרו הוא מושחת ורק יפגע בה, ולאחר שאלחנדרו מנסה לחנוק את קריסטל, איריס יורה והורגת אותו.
האחיות מתפייסות, וקריסטל שולחת את איריס עם קצת כסף, ובמקביל מספרת למשטרה שהיא ירתה באלחנדרו כהגנה עצמית, ולא איריס.
חברת מועצת אטלנטה וחברתן לשעבר לספסל הלימודים של פאלון ומוניקה.
קורי מונעת מפאלון להשיג חוזה אנרגיה עם מועצת העיר עבור החברה החדשה שלה, ולאחר מכן שוכבת עם מייקל ובכך מעוררת את קנאתה של פאלון, שמנסה להתערב באגרסיביות בזוגיות.
בהמשך, קורי דוחה את ניסיונות הפיוס של פאלון ובמקביל נפרדת ממייקל לאחר שמבינה שהוא עדיין מאוהב בפאלון.
בן זוגו לשעבר של סטיבן מניו יורק, שמופיע שוב באחוזת קרינגטון לאחר שנשאר מפוכח במשך שנתיים.
כשהוא מופיע, טד מתנצל בפני סטיבן על הפרידה שלהם, שנבעה מכך שטד, שעוד היה מכור לסמים, קיבל מבלייק כסף בתנאי שייפרד מסטיבן.
סטיבן מוכן לסלוח טד, אבל במקום מגלה שטד כבר הספיק לשכב עם סאם.
בהמשך, סטיבן הנבגד מסניף קוקאין ומתקשר לטד לומר לו שהוא בדרכו לניו יורק על מנת לראות אותו.
בניו יורק, סבו של סטיבן, תומאס, גורר אותו בחזרה לאטלנטה.
אף על פי שסטיבן מתכנן לנסוע עם טד במקום ללכת לגמילה, טד נעצר באשמת החזקת סמים אך משתחרר לאחר זמן קצר.
כשסטיבן מחליט לרוץ למועצת העיר, הוא מיידע את טד שעברם כזוג עלול להפוך לציבורי, והוא משתגע, משתמש בסמים ומתחיל להאמין שסאם וסטיבן מנהלים רומן, מה שגורם לו לקפוץ מהחלון.
כשהוא פצוע קשות ומחוסר הכרה, טד מובא לבית החולים, ותחת שכנועו של בלייק, סטיבן מעמיד פנים שהוא בן זוגו האבל של טד ובהמשך משכנע את אביו הדתי של טד, ג'רארד "ג'רי" דינארד, להחזיר את העגיל החסר של סאם מחפציו של טד.
טד מתעורר, אבל אביו לוקח אותו לגמילה לפני שהוא מספיק לספר למשטרה על הנפילה שלו.
אביו המנוכר של בלייק וסבם של פאלון וסטיבן, שמגיע לחגוג עימם את חג המולד לאחר שהשיב את סטיבן הביתה מההרפתקאה הפרועה שלו בניו יורק עם ט.
במהלך ביקורו, תומאס מבקר את הדרך בה בלייק מנהל את "אטלנטיק קרינגטון" ואת משפחתו, כשהוא מזכיר בעיקר את עובדת עריקתה של פאלון לצדו של ג'ף ואת חוסר שביעות רצונו מנישואיו של בלייק לקריסטל.
תומאס חוזר שוב לאחר שקריסטל קוראת לו בניסיון לעצור את החתונה של פאלון עם ג'ף, אך הוא מבין את תוכניתה של פאלון.
בהמשך, תומאס מדווח על סאם לרשות אכיפת ההגירה ואכיפת המכס, ולאחר מכן עימות עם ססיל גורם לתומאס להתקף לב.
כשהוא מת, הוא מודה לשאר המשפחה שבלייק מעולם לא ניהל רומן, אלא רק חיפה עליו.
בהלווייתו, אשתו לשעבר של בלייק, אלקסיס קרינגטון, שבה לאחר שנות גלות ומקבלת חלק בצוואה שלו.
בהמשך, ג'ף ומוניקה קולבי לומדים מסבתם שאמם, מילי קוקס, היא למעשה בתו הביולוגית של תומאס, ואלקסיס מסבירה לשניים כי בתור נכדיו של תומאס, הם זכאים לחלק מהמניות שלו ב"אטלנטיק קרינגטון".
אביהם של ג'ף ומוניקה הנמצא בכלא לאחר שהופלל על ידי בלייק.
במהלך העונה, פאלון דוחקת במוניקה לבקר את ססיל, אך ללא הועיל.
לאחר מכן, כשג'ף מבקר את אביו, השניים דנים בנקמתם נגד בלייק, לאחר ששכב לכאורה עם אשתו של ססיל והופלל על ידו בהחזקת סמים.
במקביל, בלייק מטיל על אנדרס לשחד סוהר על מנת לבצע התקפה שנועדה למנוע מססיל להשתחרר.
המועצה מצביעה נגד שחרורו, אבל ג'ף שוכב עם הנציבה, שבתמורה ממירה את עונשו של ססיל למעצר בית בביתו של ג'ף.
עם שחרורו, ססיל נאלץ לזרום עם תוכניתו של ג'ף לשאת לאישה את פאלון כאמצעי להריסתו של בלייק.
עם זאת, במהלך ארוחת ערב משותפת, ססיל זועם לראות את ג'ף ומוניקה נוהגים בקרבה כלפי פאלון ומייקל והוא בכעס מגלה לפאלון את הפשעים בלייק ביצע נגדו.
כאשר פאלון ומייקל עוזבים, ססיל מודיע לג'ף כי הוא לוקח על עצמו את העלילה נגד בלייק עצמו.
במהלך החזרות לחתונה, ססיל הנקמני מתכוון לירות בבלייק, אך בטעות גורם לתומאס לקבל התקף לב.
בסוף העונה, מוניקה מתנכרת לג'ף ולוקחת על עצמה את האפוטרופסות על ססיל.
דמותו של ססיל גולמה על ידי לויד בוכנר בסדרה המקורית, שבה דמותו הייתה דודו של ג'ף שהיה אחראי לגידולו.
אשתו של הסנטור פול דניאלס.
לאורך העונה, מליסה מייעצת לקריסטל ייעוץ על עובדת היותה נשואה לגבר חזק, ומציינת במקביל שבעלה בוגד בה.
בהמשך, מליסה מתגרשת מפול בעקבות שערורייה שנחשפת תודות לקריסטל.
במקביל, סטיבן מבקש ממנה להשיג אשרה עבור סאם, והיא מסכימה לו, בתנאי שישכב איתה.
בסוף העונה, רגע לפני נישואיו של סטיבן לסאם, מליסה מגלה לו שהיא בהריון עם בנו.
בעונה השנייה, סאם ואלקסיס חושדים שמליסה מזייפת את הריונה ומנסים להוכיח זאת, אך מתגלה שטעו.
במהלך מסיבת הלידה לתינוק, אנדרס מתוודה שסטיבן הוא בנו הביולוגי; וכשהיא מבינה שהתינוק שלה כבר לא נחשב לבן קרינגטון, מליסה מודה שסטיבן הוא לא האב.
כתב שאפתן וידיד ותיק של קריסטל.
כשבלייק עורך אירוע התרמה עבור הסנטור פול דניאלס, ריק מספר לקריסטל שבלייק שיחד באופן קבוע את דניאלס כשהיה שופט.
כדי למנוע מפרשיית השוחד לדלוף, קריסטל נותנת לריק סיפור חלופי על בגידותיו הרבות של דניאלס באשתו, מליסה.
בהמשך, קריסטל מארגן לריק ראיון עם סטיבן, לאחר שזה האחרון מחליט לרוץ למועצת העיר.
בלייק מגלה כי ריק עובד עם ג'ף, ומתעקש שקריסטל תברר מריק על תוכניתו של ג'ף, אם כי היא מסרבת.
בהמשך, בלייק מארגן לריק עבודה חדשה מחוץ למדינה.
חיפושיו של סטיבן אחר אחיו הבכור אדם - שנחטף בינקותו ומעולם לא נמצא - מובילים אותו למצוא את האנק סאליבן.
סטיבן מביא האנק/אדם הביתה, שם הוא מתקבל בחום על ידי אלקסיס אך נדחה על ידי בלייק, מכיוון שהחוטפים חתכו לכאורה את אצבעו של אדם.
כאשר בלייק מגלה שלהאנק יש אצבע מלאכותית, הוא משתכנע באמיתות זהותו.
מאוחר יותר, האנק מבקר את אלקסיס; ומתגלה למעשה כמאהבה, שקשר איתה קשר כדי לצבור מספיק מניות מ"אטלנטיק קרינגטון" ולהשתלט על החברה.
בסוף העונה, האנק מתווסף לקרן קרינגטון יחד עם ג'ף ומוניקה קולבי, שלאחרונה גילו על היותם קרינגטונים ומכריזים על כוונתם להכריח את בלייק למכור את החברה.
כשהוא מתנגד לפקודתה של אלקסיס, האנק מפותה על ידי הכסף ומצביע בעד קולבי.
לאחר מכן, קריסטל מגלה את תחבולתם של אלקסיס והאנק, והוא בורח עם קלאודיה.
בעונה השנייה, האנק, שהוא החשוד העיקרי ברציחתה של קריסטל, סוחט את אלקסיס ומאיים לחשוף את תוכניתם, והוא גם מגלה לה שהוא זה שהצית את האש ששרפה את אחוזת קרינגטון.
בהמשך, האנק מנסה למכור את ציורו של רמברנדט שאלקסיס נתנה לו כערבון, אך היא מתערבת בניסיונותיו למכור על מנת להרחיק אותו מבלייק, ולאחר מכן, קלאודיה נוזפת בהאנק על כישלונו להשיג את הכסף.
משהבין שקלאודייה לא יציבה נפשית, האנק לוקח את תינוקה, מתיו ג'וניור, ומשאיר אותו על סף דלתה של אלקסיס.
סוחרת עתיקות חסרת מצפון שסוחטת את מייקל עם מידע שישלח את פאלון לכלא.
איידה מאלצת את מייקל לשחק במשחק פוקר יוקרתי המנוהל על ידי יריב עסקי שלה ובמהלכו לצלם לה מסמכים, ולאחר מכן מארגנת פשיטה על המשחק על ידי ה-FBI.
לאחר מכן, מייקל וג'ף עובדים יחד נגד איידה, אך היא מערימה עליהם ומכריחה את השניים לארגן משחק פוקר עבורה, אך מגלה שהימזם העסקי החדש של פאלון ומוניקה עומד בדרכה.
מייקל מסכים לעשות עבורה עבודה אחת אחרונה בהברחת עתיקות, ומנסה לצאת ממצב מסוכן.
לאחר מכן, איידה מעבירה לו את כל המידע שיש לה על פאלון, עם תוספת בונוס של חמישה מיליון דולר, אך מבקשת ממנו להמשיך לעבוד איתה.
מארק ג'נינגס מוזכר לראשונה כשקריסטל שולחת לו הודעה כי ייתכן והתינוק שהיא נושאת בבטנה הוא של בלייק ולא שלו, אך היא לא ממש בטוחה בכך.
בהמשך, קריסטל מודה בפני פאלון שייתכן שבעלה לשעבר, מארק ג'נינגס, עשוי להיות האב של התינוק.
כשאלקסיס מגלה שקריסטל אינה בטוחה לגבי אבהותו של התינוק, היא מוודאת שבלייק יגלה על כך, וכשהיא לומדת שייתכן ומארק הוא האב הפוטנציאלי השני, היא מתקשרת אליו ומזמינה אותו לאחוזת קרינגטון.
מארק מגיע כדי לשמוע את האמת מקריסטל, ובלייק - שרוצה לגדל את התינוק שלו, לא משנה מה יהיו תוצאות בדיקת האבהות - מבקש ממארק להישאר איתם עד שתוצאות הבדיקה יחזרו.
במקביל, אלקסיס מספרת למארק שקריסטל עדיין מאוהבת בו, והוא וקריסטל חולקים רגע עדין.
בלייק רואה אותם יחד, ומציע למארק לבטל את האיסור שלו לשחק פוטבול מקצועי אם יעזוב את העיר.
קריסטל מגלה שהתינוק שייך לבלייק, ואלקסיס הנסערת, ששומעת על כך, מתכננת להתאבד, אבל כשהיא רואה קריסטל ומארק ברכיבה על הסוסים היא יורה לעברה של קריסטל, אך מארק נהרג במקום, והסוס המבוהל של קריסטל משליך אותה מגבו והיא מאבדת את התינוק.
שושלות הפילוסופים היה שמם של מספר יצירות, שאבדו מהתקופה ההלניסטית.
מטרתם הייתה לתאר את הפילוסופים של האסכולות השונות במונחים של שושלת או ירושה שהם היו חלק ממנה.
מהמאה ה-3 ועד המאה ה-1 לפנה"ס היו "שושלות" (Διαδοχαί) שנכתבו על ידי אנטיגונוס איש קריסטוס , סוטיון , הרקלידס למבוס (קיצור של סוטיון), סוסיקראטס , אלכסנדר פוליהיסטור, יאסון איש ניסה , אנטיסתנס איש רודוס , וניקיאס איש ניקאיה .
החיבור "חייהם ודעותיהם של פילוסופים מפורסמים" מאת דיוגנס לארטיוס (המאה ה-3 לספירה), שמהווה מקור עיקרי לידוע לנו על פילוסופים עתיקים רבים, נשען משמעותית על החיבורים הללו.
בנוסף לאלה, היו לא מעט היסטוריות של אסכולות פילוסופיות מסוימות.
יצירות כאלה נוצרו על ידי פאיניאס איש ארסוס (על הסוקרטיים), אידומנאוס איש לאמפסקוס (על הסוקרטיים), ספאירוס (על הפילוסופים הארטריים), וסטרטיקלס (על סטואיקנים).
בין הפפירוסים שנמצאו בווילת הפפירוסים בהרקולנאום, ישנן יצירות המוקדשות לשושלות הסטואיקנים, האקדמיה האפלטונית, והאפיקוראיים.
בתקופה מאוחרת יותר, פלוטרכוס יצר את החיבור "על הפילוסופים הראשונים ויורשיהם" ואת "על הקירנאים", וגלנוס כתב "על הפלג של אפלטון" ו"על הפלג ההדוניסטי" (אפיקוראיים).
היו לעיתים ביוגרפיות של פילוסופים בודדים עם תיאור קצר של יורשיו.
ביוגרפיות כאלו היו "חיי פיתגורס" מאת אריסטוקסנוס , "חיי אריסטו" מאת אנדרוניקוס איש רודוס , "חיי אריסטו" מאת תלמי, ו"חיי פיתגורס" מאת יאמבליכוס.
שוש (שושנה) רייזמן (נולדה ב-10 באפריל 1948) היא מוזיקאית, במאית תיאטרון ומלחינת מוזיקה לתיאטרון.
רייזמן הלחינה מוזיקה למעל ממאה הצגות, מופעי מחול ותנועה, ותוכניות טלוויזיה.
בנוסף הלחינה שלוש אופרות "נערות טולדו", "הזמיר והורד", "יש דרקון בירקון" (אופרטה לילדים).
רייזמן מלמדת פיתוח קול, דיבור ושירה באוניברסיטת תל אביב, סמינר הקיבוצים, וב.
במשך שנים רבות לימדה גם בבית צבי.
רייזמן נולדה בקפריסין בזמן שהוריה היו שם במחנה פליטים אליו גורשו על ידי הבריטים שהיו אז בארץ, לאחר ששרדו את השואה.
היא סיימה את האקדמיה הישראלית למוזיקה ותואר ראשון בפילוסופיה באוניברסיטת תל אביב ב-1970. רייזמן למדה קומפוזיציה ותזמור אצל נועם שריף, ליאון שידלובסקי ויוסף דורפמן בישראל, אצל הנס היימלר, באוניברסיטת גילפורד באנגליה, ואצל ראלף שאפי, באוניברסיטת שיקגו בארצות הברית.
היא גם למדה פיתוח קול אצל מירה זכאי וחנה הכהן באוניברסיטת תל אביב.
רייזמן הלחינה מוזיקה להצגות רבות, בין השאר:
בתיאטרון הקאמרי - "סוחרי גומי", "שיץ", "ינטל", "מקום אחר", "המלט", "כיסאות", "מעיין הגופרית", "דבורה בארון".
בתיאטרון באר שבע: "שלוש אחיות".
בתיאטרון בית ליסין: "על המדרכה".
בתיאטרון הבימה: "רוחות", "שמונה נשים", "חתול רחוב", "חברון", "הכתה שלנו".
בתיאטרון חיפה: "ארתורו אוי", "מאדליין"
בפסטיבל עכו: "רסיסים", סימטת הכיסאות הלבנים".
בתיאטרון החאן: "מאכינל", "אדם הוא אדם".
בתיאטרון לילדים ונוער: "ביקור ראשון" (ההצגה, מאת יעקב יעקובסון וישראל גוריון).
בקבוצת התיאטרון בנווה צדק: "נעורי ורדה'לה" מאת חנוך לוין בבימוי אהרן אלמוג.
שיר הנושא של הסדרה הילדים משכונת חיים
"בובה ממוכנת" למילים של דליה רביקוביץ'
"אל תחשוב לי זאת לעוון" למילים של נתן זך
בנוסף ביימה במהלך השנים מספר הצגות:
"אז כמוות" מאת אבישי מילשטיין, עלה בפסטיבל עכו 1987 (על הצגה זו זכתה בצל"ש על שילוב ייחודי בין מוזיקה לבימוי).
"איפיגניה באאוליס" בסמינר הקיבוצים ותיאטרון הקיבוץ.
"אהבה / מוות" עלה בפסטיבל תיאטרונטו 1990.
"תחת מילקווד" בימוי ומשחק - בתיאטרון אוניברסיטת תל אביב.
האופרה "נערות טולדו" שנכתבה במיוחד לפסטיבל ישראל 1992, עם ליברטו שכתב יהושע סובול.
ב-2012 ערכה מוזיקלית והלחינה שירים עובר מופע מחווה לשירי יהודה עמיחי.
ב-2017 ערכה וניהלה מוזיקלית את המופע "אם נדע לאהוב: בעקבות ז'אק ברל ושיריו".
צל"ש על הלחנת המוזיקה למחזה "מזמור לדוד", פסטיבל עכו 1986.
פרס המוזיקה בפסטיבל חיפה להצגות ילדים 2013, עבור "יש דרקון בירקון".
פרס קיפוד הזהב על המוזיקה בהצגה בוץ של אנסמבל קבוצת עבודה בבימויו של יגאל זקס
שוּשוּ (בקטלאנית: Xuixo או Xuxu; בספרדית: Susu) הוא מאפה מסוג המאפים הווינאיים מהעיר ז'ירונה בקטלוניה, ספרד.
זהו מאפה גלילי מטוגן בשמן עמוק מצופה סוכר וממולא בקרמה קטלנה.
נהוג לאכול את המאפה לארוחת בוקר או לשעת תה, הוא זוכה לכבוד כ-Producte de la Terra (תוצרת הארץ) על ידי משרד החקלאות, החוואות והדיג של ז'נרליטט דה קטלוניה.
ההנחה היא שמקורו של מאפה זה בשנות ה-20 של ג'ירונה בקונדיטוריה שהייתה בבעלותה של אמילי פואיג ברחוב קורט ריאל.
קונדיטוריה צרפתית הציגה לפואיג הכנת מאפה במילוי קרם וזה נתן לה את ההשראה ליצור את השושו.
המאפה פופולרי מאוד לא רק בג'ירונה, אלא התקבל גם באזורים שמסביב וניתן למצוא אותו גם בטרגונה, קאסטיון דה לה פלאנה ובוולנסיה.
במחצית השנייה של המאה ה-20 זה היה אחד המוצרים המבוקשים ביותר ב-Xurreries (קונדיטוריות בקטלאנית, בספרדית: churrerías) וכיום הוא ממוסחר על ידי מותג ממתקים שמוכר אותם לא כמו הרגילים אלא עם ציפוי שוקולד.
על פי אגדה בג'ירונה יש לזקוף את המצאת השושו ל-el Tarlà, אדם מאוד סימפתי שנוכח מאוד באגדות של אזור זה.
האקרובט הזה שאירח את האזרחים בהסגר בזמן מגפה, התאהב בבתו של קונדיטור.
פעם אחת כשביקר את נערתו האהובה הופיע אביה והוא התחבא בשק קמח.
לרוע המזל התעטש (שנשמע כמו שו-שו) והתגלה.
לפני שהקונדיטור הספיק לכעוס הוא הבטיח להתחתן עם בתו ולתת לו את המתכון של מאפה מיוחד: השושו.
הוא קרא לו על שם העיטוש שבגד בו.
כיום ניתן לראות דמות של אל טארלה מדי שנה במהלך חגיגות האביב כאשר עותק הפסל שלו מוקם במקום בו אירח את תושבי ג'ירונה.
הקרן "Fundació Oncolliga Girona" וממשלת ג'ירונה מארגנים את התהלוכה הפופולרית Marxa del Xuixo.
זוהי תהלוכה בה משתתפת כל המשפחה ומטיילת ברחובות ג'ירונה כדי לגלות את הסביבה הטבעית של העיר.
לאחר ההליכה המשתתפים מקבלים שושו שהוכן על ידי מועצת הקונדיטורים של ג'ירונה.
שושלת צ'רנוביל (ביידיש: טשערנאָביל) היא שושלת אדמו"רים המיוחסת לרבי מנחם נחום מצ'רנוביל, מייסד חסידות צ'רנוביל בסוף המאה ה-18. בית צ'רנוביל התאפיין בכך שכל או רוב בני האדמו"ר יורשים אותו ועומדים בראש חצר חסידית, ועל כן היא התפצלה לאורך הדורות למספר רב של ענפי משנה.
החסידויות מבית (או "גזע") צ'רנוביל שקיימות היום הן חסידות צ'רנוביל, חסידות סקווירא, חסידות טאלנא, חסידות טריסק, חסידות רחמסטריווקא, חסידות פאלטישאן, ובעבר אף חסידות קוריסטשוב, חסידות מחנובקה (כיום נוהגים בחצר זו מנהגי בעלזא), חסידות צ'רקס, חסידות אוורוטש, חסידות הורניסטייפול, חסידות טומשפול, חסידות מקארוב, חסידות שפיקוב, חסידות ברזנה חסידות זלטיפולי, וחסידות מאלין.
כיהן כמגיד מישרים בקהילות נרינסק, פוגרבישצי וצ'רנוביל, והיה עני רוב ימיו.
בנו, רבי מרדכי טברסקי מצ'רנוביל, הידוע בכינויו "המגיד מצ'רנוביל", נולד בשנת תק"ל במלאת לאביו 40 שנה.
נפטר בכ' באייר תקצ"ז, ונקבר בעיר איגנטובקה הסמוכה לקייב.
שמונת בניו של רבי מרדכי עמדו בראש חצרות חסידיות:
רבי אהרן טברסקי מצ'רנוביל, בכור הבנים, נולד בשנת תקמ"ד, ושמו ניתן לו על שם זקנו, רבי אהרן הגדול מקארלין.
עם פטירת אביו מילא את מקומו בהנהגת עדתו ובמגידות צ'רנוביל ושאר הקהלות.
היה נשיא של קופת הצדקה רבי מאיר בעל הנס של כולל ווהלין, וסייע ליישוב ארץ ישראל.
נפטר בח' בכסלו תרל"ב, והותיר אחריו שישה ילדים.
רבי מנחם נחום טברסקי (השני) היה בנו הבכור של רבי אהרן.
נולד בשנת תק"ע ונפטר עוד בחיי אביו, בכ"ז בטבת תרל"א.
הוא לא היה אדמו"ר בעצמו, אולם ממנו משתלשלת כיום שושלת צ'רנוביל, דרך בנו רבי מרדכי.
רבי מרדכי טברסקי מלויעב, היה בנם של רבי מנחם נחום השני והרבנית גיטל בת רבי ישראל מליצ'יניץ.
נולד בשנת תר"ד ונפטר בי"ד בכסלו תרע"א.
רבי אברהם יהושע העשיל מצ'ודנוב, בנו של רבי מרדכי מלויעב.
רבי ברוך בן ציון (תרל"ה - כ"ב באלול תש"ה), כיהן כאדמו"ר באומן.
רבי שלום יוסף (תרמ"א - ד' בתמוז תש"ג), בנו של רבי מרדכי מלויעב, כיהן כאדמו"ר בשדה-לבן.
כיהן כאדמו"ר בקישינב, נרצח בשואה בשנת תש"א.
רבי מרדכי ישראל מחאטין (-ט"ו בתמוז תש"א) חתן בן דודו רבי אברהם יהושע העשיל מצ'ודנוב.
מילא את מקומו של אביו רבי ברוך מאיר.
בנו הרב יעקב יוסף, חתן רבי אברהם יהושע השיל מקופיטשניץ, היה האדמו"ר מאזרניץ-חאטין בברונקס.
נפטר בקייב בח' בתשרי ת"ש.
חתניו היו רבי זאב מקובלה, אחיינו הרב יהושע אלעזר חודורוב והרב יוחנן בן רבי אברהם דב מרחמסטריווקא.
נפטר בכ"ט באדר תרצ"ו בברוקלין.
בשנת תרצ"ז ביקר בארץ ישראל לשנתיים.
חיה שרה בת רבי אהרן
רבי גדליה ממאלין, מייסד חסידות מאלין.
נכדו של רבי גדליה, ההיסטוריון שמואל אבא הורודצקי.
לרבי יעקב ישראל מצ'רקס נולדו 5 בנות:
שרה פריידא אשת דודה הרב מנחם נחום שניאורסון (ייד') מנעזין (בן האדמו"ר האמצעי).
בנם רבי מרדכי דב טברסקי, המשיך את רבי יעקב ישראל בהנהגה, והוא אבי חסידות הורניסטייפול (חתן רבי חיים הלברשטאם מצאנז, בעל ה"דברי חיים").
רבי ברוך דוד מקלינקוביץ' (ח' באדר תרל"ה - כ"ו בכסלו תרפ"ו).
שרה בתיה אשת הרב אהרן משה שניאורסון (בן רבי יוסף יצחק שניאורסון מאוורוטש) ובזיווג שני אשת הרב מאיר אלתר הלוי שפירא רב בלובני ובפולטובה* *
בנו הראשון של רבי אברהם היה רבי מנחם נחום טברסקי.
תורותיו ומכתביו נדפסו בספר "זיכרון מנחם נחום" (ירושלים ה'תשס"ה).
רבי מרדכי זוסיא טברסקי (תר"כ - כ"ז באדר תרצ"ז) מטריסק.
רבי משה יהודה לייב (תרל"ג - ב' בתמוז תרצ"ז) מחלם.
בנו רבי אברהם מנחם נחום מילא את מקומו ונרצח בשואה.
כיום מתקיימים עדיין כמה ענפים של ענף טריסק, במיוחד צאצאיו של רבי מרדכי זוסיא, כמפורט בערך על חסידות טריסק.
בנו של רבי דוד מטאלנה, מרדכי, נפטר בחיי אביו ולא שימש כאדמו"ר.
רבי מנחם נחום מטאלנה-טולטשין, המשיך את סבו כאדמו"ר.
רבי יוחנן טברסקי, הקים באחרית ימיו את חצר טאלנה-בית וגן.
נכדו של רבי יוחנן, רבי יצחק מנחם וינברג, מנהיג את החסידות בירושלים כיום.
הרב יצחק אשר טברסקי, חתנו של הרב יוסף דב סולוביצ'יק מבוסטון.
רבי מרדכי חודורוב (חתנו של רבי ברוך הגר מוויז'ניץ), כיהן כאדמו"ר מטאלנה-ויז'ניץ בבידוולה ובקולומיאה ולאחר מכן בניו יורק.
רבי מנחם (מנדל) דוד (תרמ"ז - י"א באדר תש"מ) כיהן כרב ברובע הברונקס.
לאחר פטירת רבי יצחק כיהנו שלושה מבניו כאדמו"רים בסקווירה עצמה, והרביעי יצא לשפיקוב::
רבי משה דן כיהן כאדמו"ר בסקווירה ולאחר מכן בקייב.
רבי דוד יהודה לייב, אדמו"ר מקזטין.
רבי מנחם נחום טברסקי (שפיקוב), כיהן כאדמו"ר בשפיקוב.
שבעה משמונת בניו של רבי דוד שימשו כאדמו"רים:
רבי מרדכי, חתן דודו רבי אברהם יהושע העשיל מסקווירא, נפטר זמן קצר לפני פטירת אביו.
רבי יצחק היגר לארצות הברית בשנת תרפ"ג וכיהן שם כאדמו"ר.
רבי משה, חתן קרוב משפחתו רבי יעקב אריה מטריסק, נפטר בשנת תר"פ ולא השאיר ילדים.
רבי שלמה חתן רבי אריה לייב ממגרוב בנו של רבי יהושע רוקח מבעלזא, חזר לאחר פטירת אביו לסקווירה ושם מילא את מקומו.
נפטר בז' אדר א' שנת תרפ"א, ונקבר סמוך לאביו בקייב.
בנו רבי אלעזר מילא את מקומו ושימש כאדמו"ר מסקווירה בפלטיצ'ן וייסד את חסידות זו.
רבי מנחם נחום חתנו של בן דודו רבי יוסף מאיר ממחנובקא, כיהן כאדמו"ר במחנובקא אחרי פטירת חמיו.
רבי יצחק, חתנו של קרובו רבי שמואל שלמה מצ'רנוביל, הצליח להימלט לקישינב יחד עם אמו, וכיהן שם כאדמו"ר לציבור גדול.
בנו הצעיר, רבי יעקב יוסף, נולד בשנת תר"ס בסקווירה.
בשנת תר"פ ברח עם אחיו ואמו לקישינב.
ניצל מהשואה והיגר לארצות הברית והתגורר בויליאמסבורג, עד שייסד עיירה חסידית ראשונה בארצות הברית, ניו סקוור ("סקווירה החדשה").
רבי דוד טברסקי מניו סקוור.
לאחר פטירתו המוקדמת של רבי אברהם יהושע העשיל, התמנה בנו רבי יוסף מאיר טברסקי (תרי"ז-תרע"ז) לאדמו"ר בעיירה מכנובקה שבאוקראינה.
בנו, רבי אברהם יהושע העשיל (נולד בכ"ד באדר ה'תרנ"ה) ממכנובקה.
בנו המאומץ, בן-אחיינו, רבי יהושע רוקח (נולד בכ"א בטבת ה'תש"ט), נינו של רבי ישכר דב מבעלז.
את מקומו של רבי נחום מילא בנו רבי מרדכי טברסקי, חתנו של דודו זקנו רבי יוחנן מרחמסטריווקא.
רבי יצחק נחום, חתנו של רבי ישכר דב מבעלז
רבי משה דוד, חתנו של רבי שלמה זלמינא מרשקוב.
חתנו, רבי שלום יוסף פרידמן.
ארבעת בניו של רבי יוחנן המשיכו כאדמו"רי חסידות רחמסטריווקה אחריו:
הגדול מבני רבי יוחנן, רבי דוד (-י"א בטבת תרע"ה, 1915) כיהן בזלטיפולי וחסידיו היו מרובים.
היה חתנו של רבי אהרן (השני) מקרלין
נישא לחוה, בתו של רבי ישראל פרידמן מצ'ורטקוב, ובשנת תשי"ז, לאחר פטירת אחיינו רבי שלמה מצ'ורטקוב מונה לכהן גם כאדמו"ר מצ'ורטקוב.
בשנת תרס"ו (1906) עלה לארץ ישראל והתיישב בירושלים עד שנרצח במהלך מאורעות תר"פ.
רבי מנחם נחום ("רבי נחומטשע"; ה'תר"ג - כ"ח בשבט ה'תרצ"ו, 1936) כיהן ברחמסטריווקה.
הנהיגו אחריו את החסידות בירושלים יחד.
בנו של רבי דוד, רבי יוחנן (י"ז באב תרס"ג, 1903 - כ' בכסלו תשמ"ב, 1984) מילא את מקום אביו באדמו"רות רחמסטריווקא.
רבי ישראל מרדכי (ז' בסיוון תרפ"ט, 1929 - כ"ב בסיוון תשס"ד, 2004) מילא את מקום אביו בירושלים.
רבי דוד טברסקי, האדמו"ר הנוכחי של חסידות רחמסטריווקה-ירושלים.
רבי חי יצחק (ד' באלול תרצ"א, 1931 - כ"ט באב תשפ"ג, 2023), כיהן באדמו"רות רחמסטריווקה בארצות הברית.
רבי זאב וולף (ה' באדר ה'תר"י - כ' בסיוון ה'תרצ"ז) כיהן אף הוא ברחמסטריווקה.
רבי מרדכי מקוריסטשוב, בנו של רבי משה
רבי משה מקוריסטשוב (השני), נישא לבת דודו רבי אפרים מרגליות (חתן רבי אברהם מטריסק).
רבי יעקב יצחק ממקארוב, בנו של רבי מנחם נחום.
שושי בריינר (נולדה ב-6 באפריל 1952) היא סופרת ועורכת ספרותית ישראלית.
שושי בריינר גדלה בקריית חיים כשושנה כץ.
היא למדה באוניברסיטת חיפה ספרות עברית וספרות כללית ולימדה ספרות.
חייתה 8 שנים באמסטרדם ושנה בברלין ועסקה באמנות פלסטית ובעיצוב.
כשחזרה למדה באוניברסיטת בן-גוריון לתואר שני בספרות עברית ובכתיבה יוצרת.
שושי בריינר נישאה לאבישי ולה בן אחד.
היא חיה בזוגיות עם ד"ר אבי ברמן, מתגוררת בהרצליה ועוסקת בכתיבה ובעריכה ספרותית.
ספרה 'כמעט אולימפוס' נכנס לרשימה הארוכה של פרס ספיר לשנת 2025.
סיפורים קצרים בכתב העת "מקרוב", הוצאת הקיבוץ המאוחד
מסך, סיפור בספר "ההולנדי של עכו" בעריכת אבי מלר, הוצאת גלורי 2004
אריאדנה, רומן, הקיבוץ המאוחד, תש"ן 1990. עריכה: לאה שניר
אהבה עברית, סיפורים קצרים ונובלות, עם עובד, תשס"ו 2006. עריכה: תרזה בירון פרי.
הספר נכלל ברשימה הקצרה של פרס ספיר
ספר הפרידות הגדול, עם עובד, תשס"ט 2009, עריכה: תרזה בירון פריד.
כתב סתרים, עם עובד, תשע"ו 2016. עריכה: תרזה בירון-פריד
כמעט אולימפוס, עם עובד, 2024. עריכה: עלמה כהן ורדי
ליעד שהם, החברים של אלוהים, סיפורים המבוססים על סיפורי המקרא, כנרת, תשס"ה 2005
נתן שחם, קרן אקסודוס, זמורה-ביתן 2006
יהלי סובול, דמי מפתח, זמורה-ביתן, תשס"ו 2006
הכשרת היישוב - מאה השנים הראשונות: 1909–2009, חברת הכשרת היישוב בישראל, 2009)
צור, יגאל, סיפור מחובר היטב.
גלסנר, אריק, מחיר האושר, מחיר האשמה.
הרציג, חנה, הפעם זה משהו אחר.
ידיעות אחרונות, המוסף לשבת - ספרות, י"ב בחשון תשס"ז, 3 בנובמבר 2006, עמ' 27.
תרבות ובידור, 12 בפברואר 2008.
סלע, מיה, שתי נשיקות במצח.
עיתון תל אביב, תרבות וספרות, 20 באוקטובר 2006.
אורן, יוסף, השואה נצרבה בנו לדורות e-mago , 16 בנובמבר 2009. חזר ונדפס בספרו: השאננות לציון בסיפורת הישראלית, יחד, תש"ע 2010, עמ' 113–122
ספר הכדורעף הגדול: שושי בריינר נפרדת.
מעריב, תרבות - ספרות, י"ז באב תשס"ט, 7 באוגוסט 2008
אביטוב, ירון, נובלה בתוך רומן מתארת רומן.
מאיה גז, "כתב סתרים": ספר על אהבה ועל כתיבה, הארץ, 12 בדצמבר 2016
"שושו" הוא שיר שהוקלט על ידי הזמר הישראלי עומר אדם בהשתתפות הזמרת אודיה.
את השיר הוציאה ב-10 ביוני 2025 לאור חברת התקליטים כרצועה השביעית מתוך אלבומו התשיעי של אדם, "תסמינים של פרידה".
"שושו" הוא דואט בביצוע אדם ואודיה, המתאר מערכת יחסים סודית המתנהלת תוך שמירה על דיסקרטיות וזהות אנונימית.
השיר עושה שימוש בדימויים מעולם הפשע, תוך הדגשת נאמנות הדדית והצורך בהגנה רגשית משני הצדדים.
מילות השיר עוסקות בשני בני זוג שמוצאים נחמה זה בזו על רקע טראומות עבר, כאשר הקשר ביניהם מתקיים "בשושו" – במוסתר, מחוץ לעין הציבורית.
לצד שפה יומיומית, השיר כולל אלמנטים של הומור, תעוזה ואינטימיות, ומשלב סגנון מוזיקלי עכשווי עם השפעות ים תיכוניות.
מיד לאחר יציאתו שובץ השיר במקום ה-15 במצעד "היטליסט" של אתר "מאקו", לצד שירים נוספים מהאלבום שנכנסו לעשירייה הפותחת, כמו "השיר שאת אהבת", "מלכת הדור" ו"היה טוב".
בשבוע שלאחר מכן עלה למקום השביעי, ונכנס לעשירייה עם שירים נוספים מתוך האלבום, כמו "תגידי לי" ו"איפה שתגידי".
מאז עלה למקום הרביעי, שיאו במצעד הנוכחי.
שושבין להשכרה הוא סרט חבר'ה רומנטי קומי משנת 2015 שנכתב ובוים על ידי , שזהו פרויקט הביכורים שלו.
בסרט מככבים קווין הארט, ג'וש גד וקיילי קווקו.
הסרט הופק על ידי חברות ההפקה Adam Fields, , ומירמקס והופץ על ידי סרטי סוני.
הסרט עלה לאקרנים ב-16 בינואר 2015.
אף על פי שזכה לביקורות שליליות, הסרט נחשב להצלחה קופתית לאחר שגרף מעל ל-79 מיליון דולר כנגד 23 מיליון שהושקעו ביצירתו.
ג'ימי קלהאן מספק שירותי שושבינים תחת החברה "שושבין בע"מ" עבור גברים שאין להם שושבין לחתונה שלהם.
דאג האריס הוא עורך דין מצליח שמאורס לגרטשון פלמר.
מכיוון שאין לו חבר שיסכים להיות שושבין בחתונה שלו, דאג שומע ממפיק החתונה, אדמונדו על שירותיו של ג'ימי.
מכיוון שאת גרטשן מלוות שבע שושבינות, דאג שוכר מג'ימי את חבילת "טוקסידו הזהב", במסגרתה ג'ימי ייספק לדאג שבעה שושבינים לחתונה בתמורה ל-50 אלף דולר, כולל הוצאות.
ג'ימי מגייס שלושה מחבריו עבור התכנית: פיטז, אסיר שברח מהכלא, לארץ', הנשוי לאישה שתלטנית ורג'י, מאבטח בשדה תעופה.
הארבעה, ביחד עם מזכירתו של ג'ימי עושים אודישנים עבור ארבעה שושבינים נוספים ובוחרים בקיפ, הסובל מגמגום, אנדו, שהוא בעל אשך שלישי, ברונשטיין, שיכול לפרוק את כתפו ולהחזירה בקלות ואת אוטיס, העובד של ג'ימי שיודע להגיד משפטים מורכבים מהסוף להתחלה.
במסגרת התכנית, דאג מספר לג'ימי שלשושבין הראשי שלו (אותו ג'ימי אמור לגלם) קוראים "ביק מיטשם" ושהוא כומר צבאי.
לחוץ מההתרגשות של גרטשן, דאג מספר לה שביק אמור לנחות למחרת ושהוא יצטרף אל גרטשן ומשפחתה לארוחה.
כהכנה לכך, ג'ימי ודאג מסתגרים בביתו של דאג למשך יממה ומתרגלים את סיפור הכיסוי שלהם.
למרות זאת ובמהלך הארוחה, דאג נלחץ וכמעט חושף את הכל, אך ג'ימי מציל את המצב בכך שהוא שופך תבשיל חם על סבתה של גרטשן וכך יוצר הסחה.
בבית החולים, אביה של גרטשן, אד, מתרשם מחוזקו של דאג ומציע לו ולשאר השושבינים משחק פוטבול ידידותי נגד אד וחבריו הגמלאים.
ג'ימי מפגיש את דאג עם שאר השושבינים שנבחרו, כאשר כולם מחזיקים בסיפורי הכיסוי ונקראים על שם שחקני ספורט מפורסמים מלוס אנג'לס.
כהכנה לטקס החתונה, הקבוצה לוקחת את דאג להצטלם במקומות שונים כדי לדמות "חוויות" עבור המצגת בטקס החתונה.
כאשר לדאג מתחילות לצוף ספקות, ג'ימי לוקח אותו לביתו של אדמונדו, שמרגיע את דאג ומסביר שחתונה נועדה כדי לרצות את הכלה ואת אמה.
כדי להכין את דאג לרגע המיוחל, ג'ימי לוקח אותו לחתונה אקראית, שם השניים נחשפים לשושבין גרוע ומתרגלים את צעדי הריקוד שלהם.
בסוף הערב, השניים מתיישבים בבריכת האולם וג'ימי מספר לדאג כיצד פעם הוא התבקש להיות שושבין של מישהו ונאלץ לשקר כדי להרשים את הכלה, בכך נולד הרעיון לעסק.
דאג מספר לג'ימי שאין לו חברים מכיוון שכשהוא היה ילד, הוא ומשפחתו עברו דירה פעמים רבות במסגרת עבודתו של אביו ודאג מעולם לא רכש חברים.
בדרכם הביתה, ג'ימי מזכיר לדאג שמערכת היחסים ביניהם היא עסקית לחלוטין ואף על פי שדאג פגוע מכך, הוא מסכים.
בעצת המזכירה שלו, ג'ימי ושאר השושבינים מארגנים לדאג מסיבת רווקים, שם הוא מתחבר לאישה בשם נדיה.
למרות זאת, המסיבה משתבשת כשכלב נושך את הפין של דאג והחבורה מובילה אותו לבית החולים ובטעות מתחילה מרדף משטרתי לאורך הלילה.
כאשר דאג מתעורר, נדיה נפרדת ממנו לשלום ורומזת שהיא תשמח לראות אותו שוב.
לאחר מכן, החבורה נפגשת למשחק פוטבול עם אד וחבריו (שחלקם מתבררים להיות שחקני פוטבול מקצועיים מהעבר) ומנצחים אותם.
בארוחת החזרה לחתונה, השושבינות של גרטשן שרות לה וג'ימי ושאר השושבינים מציגים לגרטשן ולשאר האורחים מצגת המורכבת מהתמונות המזויפות אותן חבורה צילמה כדי לכבוש את לבה של גרטשן.
באותו הלילה, גרטשן מבחינה בארון התרופות בסכיני גילוח תוצרת "ביק" ודאודורנט תוצרת "מיטשם" ומתחילה לעלות על המזימה.
למרות זאת, דאג מוריד אותה במהירות מהעניין.
באירוע החתונה, הכומר נאלץ לבטל ודאג מציע שביק (ג'ימי) ייחתן אותו ואת גרטשן מכיוון שהוא כומר.
רגע לפני הטקס, ביק מחמיא לגרטשן על האירוע, אך היא דוחה אותו בטענה שהאירוע הוא אסון ושהיא לא אוהבת את דאג באמת, היא איתו מכיוון שהוא אדם טוב ועשיר שיכול לממן את סגנון החיים שלה.
ללא ידיעת השניים, דאג שומע את השיחה ורוצה להתחרט, את ג'ימי משכנע אותו להמשיך בתוכנית.
במהלך נאומו של ג'ימי, דאג קם ומתוודה שהכל היה תרמית והשניים, יחד עם שאר השושבינים בורחים מהמקום.
במהלך הבריחה, ג'ימי קובע דייט עם אחותה של גרטשן והוא ודאג מצהירים שהם חברים באמת.
הסרט מסתיים כשהחבורה כולה, יחד עם נדיה שהפכה לבת זוגו של דאג יוצאת לחופשה בטהיטי בעזרת הכרטיסים שדאג רכש לירח הדבש.
הסרט פותח מתסריט בשם "הטוקסידו המוזהב" שנרכש על ידי בשנת 2002, כאשר טוד פיליפס, הבמאי של "בדרך לחתונה עוצרים בווגאס" נשכר כמפיק.
במהלך הפיתוח, התסריט עבר מספר שינויים וכן מספר רב של שחקנים לוהקו, אך נאלצו לסגת מהפרויקט.
בשנת 2013, האולפנים Screen Gems ומירמקס הסכימו להפיק את הסרט ושמותיהם של קווין הארט וג'וש גד נקשרו לפרויקט.
שם הסרט שונה באופן רשמי לשם "שושבין להשכרה" וההפקה יצאה לדרך.
תאריך ההפצה הרשמי של הסרט במקור היה ה-6 בפברואר 2015. למרות זאת, התאריך השתנה ל-16 בינואר לאחר שהסרט "יוצאים לסיבוב", גם סרט של קווין הארט, הוכח כרווחי במהלך חגיגות סוף השבוע על שם "מרטין לות'ר קינג".
צילומי הסרט נועדו להתקיים בשיקגו, אך ההמיקום שונה ללוס אנג'לס לאחר שההפקה קיבלה הקלות במס בשווי של בין 2 ל-8 מיליון דולר.
צילומי הסרט התקיימו בסנטה מוניקה וב, קליפורניה במשך 38 ימים בסתיו 2013.
הקדימון הראשון לסרט הופץ ב-19 ביוני 2014 בהפצת אולפני סוני, לאחר מכן הופצו שני קדימונים נוספים: האחד נקרא "החברים הכי טובים" והשני "חופשה".
ב-8 באוקטובר 2014, קווין הארט הכריז בחשבון ה-X שלו שהוא מופיע במכללות שונות במטרה לקדם את הסרט.
במהלך זמן זה, הארט סיפר בראיון שהוא "מתרכז בתלמידי מכללה מכיוון שהם משתמשים ברשתות החברתיות" ובכך יכולים לסייע בקידום הסרט.
בנוסף, הארט עודד את הסטודנטים לקדם את הסרט בעצמם ברשת החברתית "X".
הסרט הופץ על גבי תקליטורי DVD ובלו-ריי ב-25 באפריל 2015.
הסרט חצה את רף ה-64.5 מיליון דולר בצפון אמריקה וכן 15.3 מיליון דולר באזורים נוספים.
בסך הכל, הסרט הרוויח 79.8 מיליון דולר כנגד 23 מיליון דולר שהושקעו ביצירתו.
האתר Rotten Tomatoes העניק לסרט ציון של 19% טריות על סמך 113 ביקורות.
האתר Metacritic העניק לסרט ציון של 35/100 על סמך 27 ביקורות.
האתר CinemaScore העניק לסרט ציון של A- בסולם של F עד A+.
הבמאי ג'רמי גרליק רמז על המשכון אפשרי בו ייכב השחקן וינס ווהן.
שושלת זאגווה (מכונה גם "בית משה") היא שושלת קיסרים ששלטו באימפריה האתיופית מ-928 עד-1270 שושלת זו היא היחידה מכל שליטי האימפריה שלא התייחסה לזרעו של מנליק בנם של מלכת שבא ושלמה המלך, ולכן התקשתה לשלוט בחבשים שראו בהם כבלתי חוקיים לכתר.
בשנת 933 המצביא הצבאי מארה תקלה היימנות רצח את הקיסר דיל נהואד והצליח להשיב את השטחים הנוצריים בצפון אתיופיה שנשלטו על ידי היהודים תחת שלטון השושלת שייסד "שושלת זאגווה" שפירושה בשפת האגאו "זא" ("מתוך") ו"אגאווה" ("האגאו").
בגלל שלא היו מצאצאי מנליק וראו בהם פולשים, לכן לחבשים הנוצרים היה קשה לקבלם בתור שליטים.
שושלת זו ייחסה את עצמה לצאצאי משה רבנו ואשתו צפורה.
ממלכתם של הזאגווה כללה את רמת אריתריאה, תיגראי, וג, לסתה, דמות ובגמדר.
הזאגווה כמו קבעו בירה חדשה בלסתה העיירה רוהה כיום לליבלה.
שושלת טיודור היא סדרת טלוויזיה בריטית-קנדית היסטורית בדיונית שצולמה באירלנד.
הסדרה נוצרה על ידי מייקל הירסט, והופקה עבור חברת הכבלים האמריקאית שואוטיים.
הסדרה, ששמה על שם בית טיודור, מבוססת באופן רופף על שלטונו של הנרי השמיני, מלך אנגליה.
העונה הראשונה של שושלת טיודור מתעדת את הקורות של שלטונו של הנרי השמיני שבו יעילותו בתור מלך עומדת למבחן על ידי קונפליקטים בין-לאומיים וכמו כן גם תחבולות פוליטיות בחצר המלכות שלו.
בעונה זו מתוארים חיי הנישואין של הנרי עם המלכה קתרין וניסיונותיו להתגרש ממנה.
הנרי מתאהב באן בולין שמבטיחה להוליד לו בן ובו בזמן מסרבת להתייחד עמו לפני החתונה.
במקביל מסופר סיפורו של הקרדינל וולזי יד ימינו של הנרי.
בסוף העונה וולזי מאבד את אמונו של הנרי עקב חוסר יכולתו להשיג לו אישור גירושין מהאפיפיור.
בעונה השנייה הנרי הוא ראש הכנסייה האנגלית, לאחר גירוש קתרין מאראגון, אן הופכת למלכתו החדשה של הנרי, אך הכישלון שלה להוליד להנרי יורש זכר גורם להנרי להפנות את תשומת לבו לג'יין סימור.
העונה השלישית מתרכזת בשלטונה הקצר של ג'יין סימור ומציגה בפנינו את אשתו הרביעית של הנרי, אן מקליווס, ואשתו החמישית, קתרין הווארד.
העונה מסתיימת עם הוצאתו להורג של תומאס קרומוול.
העונה הרביעית והאחרונה מראה את הנרי לקראת סוף ימיו כאשר הוא נושא לאישה את קתרין פאר אשתו השישית והאחרונה ומי שניסתה להשפיע על הנרי לאמץ את הגישה הפרוטסטנטית ולזנוח את הקתוליות לחלוטין.
כמו כן מתוארת הפלישה לצרפת ב-1544 והחזרתן של הנסיכות מרי ואליזבת לסדר הירושה של המלכות.
הפרק האחרון מסתיים כאשר הצייר הנס הולביין מצייר את דיוקנו המוכר של הנרי ה-8 ולאחר מכן מופיעות כתוביות המספרות מה קרה לאחר מותו של הנרי.
שושלת האן (סינית: 漢; פיניין: Hàn), הייתה שושלת קיסרים ששלטה בסין במשך כ-400 שנה, לאחר נפילתה של שושלת צ'ין.
למעשה, בני המשפחה הקיסרית של האן שלטו בסין בשתי תקופות נפרדות (ולכן השושלת "מחולקת" לשתיים): שושלת האן המערבית שלטה על סין בין השנים 206 לפנה"ס ל-9 לספירה, ושושלת האן המזרחית שלטה על סין בין 23 לספירה עד שנת 220 (בין השנים 9–23 לספירה שלטה שושלת שין).
בתקופת האן התגבשה זהותם של הסינים כבני האן, הקבוצה האתנית הגדולה ביותר בסין וכיום הגדולה בעולם, זהות הנשמרת עד ימינו אנו.
בתקופת שלטונה של השושלת הפך הקונפוציוניזם לדת המדינה ולפילוסופיה המנחה אותה ואשר המשיכה להנחות את המשטר הסיני עד לקץ העידן הקיסרי בתחילת המאה ה-20. תחת שלטון ההאן עשתה התרבות הסינית התקדמות אדירה בתחומי ההיסטוריוגרפיה, האומנות והמדע.
שושלת האן הרחיבה משמעותית את שטחה של סין בסדרה של מסעות צבאיים שהגיעו לקוריאה, לווייטנאם, למונגוליה (הקיסר וו חיזק והרחיב את הממלכה בהודפו את שבטי השׂיוֹנג-נוּ אל תוך מונגוליה של ימינו, תוך שהוא מספח לממלכתו את השטחים בהם ישבו שבטים אלו).
שטחים חדשים אלו אפשרו לסין לראשונה לפתח קשר מסחר עם המערב בדרך המשי ולמרכז אסיה.
ההיסטוריה של שושלת האן מתחלקת לשתי תקופות, "המערבית" וה"מזרחית", כאשר ב-14 השנים שבין שתיהן שלטה שושלת שין קצרת-היומין של ואנג מאנג.
תקופת האן המערבית אופיינה ביציבות פוליטית, בפריחת היצירה האמנותית והתרבות, בעליית קרנו של הקונפוציאניזם (שנרדף בתקופת צ'ין), בפיתוח יחסי החוץ של סין ובתחילת המסחר בדרך המשי.
שלטונה נמשך מ-206 לפנה"ס, בה עלה לשלטון הקיסר הראשון ליוּ בָּאנְג, ועד 9 לספירה.
חוסר יציבות שלטוני שנגרם עקב השתלטותן של משפחות אצולה על אדמות המדינה תוך ערעור בסיס המיסוי של הממלכה, נוצל על ידי וואנג מאנג, שהקים את שושלת שין (新), ששלטה עד שנת 23 לספירה.
החלה בשנת 25 לספירה, ושלטונה הסתיים בשנת 220 לספירה.
עימותים עם בעלי הקרקעות, יחד עם פלישות מבחוץ ומאבקים פנימיים במיעוטים החלישו שוב את השלטון.
מרד הטורבן הצהוב שפרץ בשנת 184, סימן את תחילתה של תקופה חדשה, שבה הובילו שליטים צבאיים מלחמות בתוך סין, וסין התפצלה לשלוש ממלכות (蜀 – שׁוּ; 吳 – ווּ; 魏 – וֵיי), שלחמו זו בזו.
תקופה זו נודעה בשם תקופת שלוש הממלכות (סינית: 三國; פיניין: Sān Guó).
שושלת וולאשמה (וולסמע) הייתה משפחת אצולה מוסלמית אשר שלטה ביפאט - כיום חלקים של מזרח אתיופיה, ג'יבוטי ומערב סומליה.
האציל המוקדם ביותר של משפחה זו הידוע לנו היה עומר אבן דונאיה (נפטר ב-1275).
בנו, עלי אבן וואלי אסמה, כבש את סולטנות שוואה המוסלמית.
האציל האחרון של השושלת היה אבן ברכאת עומאר דין, שגורש מבירתו הרר על ידי המצביא האתיופי המלמאל (אמלמאל) בשנת 1559.
שושלת ג'וֹאוּ (סינית: 周, פיניין: Zhōu; מבוטא כ"צ'ואו", IPA: [ʈʂoʊ̯]) הייתה, לפי ההיסטוריוגרפיה הסינית, השושלת השלישית בתולדותיה של סין; היא שלטה מ-1046 לפנה"ס ועד 256 לפנה"ס.
עלייתה לשלטון התרחשה כאשר מייסד השושלת ניצח בקרב מויה את מלכה האחרון של שושלת שאנג.